Од бубе у главу


Певач, место записа и напомена 

Кад дете често чеше нос, кад су му хладне уши а глава врела, онда кажу да има бубе у главу.

Од буба лече дете и бајањем. Узму се две три бубе брашнаре из куће, две три стоноге из кладенца, мало масла и чешаљ. Прво се детету намаже глава маслом, па се онда метну на главу три бубе брашнаре, три стоноге — и онда се чешљем по глави вуче и баје.

Народ верује ако дете заиста болује од буба, док се баје, оне бубе, што су метнуте детету на главу — поцркају. Ако дете не болујо од буба, онда бубе остану живе. Бубе, што су биле детету на глави, испеку се на ожету, стуцају се, метну се у чашу воде и дају детету да ту воду пије.

Референце

Извор
 Грбић, Саватије, Српски народни обичаји из Среза Бољевачког. Скупио их и описао Саватије М. Грбић, учитељ. Српски етнографски зборник, књ. XIV. Обичаји народа српског, књ. 2. Београд, 1909., стр. 127-128.

Српски народни обичаји из Среза Бољевачког
Басме и бајалице‎